CELEX: 32014D0845
Language: et
Date: 2014-11-26 00:00:00
Title: 2014/845/EL, Euratom: Komisjoni rakendusotsus, 26. november 2014 , millega muudetakse otsust 2005/817/EÜ, Euratom, millega lubatakse Läti Vabariigil kasutada käibemaksu-omavahendite baasi arvutamiseks teatavaid ligikaudseid arvestusi (teatavaks tehtud numbri C(2014) 8926 all)

28.11.2014   
            
            
               ET
            
            
               Euroopa Liidu Teataja
            
            
               L 343/35
            
         KOMISJONI RAKENDUSOTSUS,
   26. november 2014,
   millega muudetakse otsust 2005/817/EÜ, Euratom, millega lubatakse Läti Vabariigil kasutada käibemaksu-omavahendite baasi arvutamiseks teatavaid ligikaudseid arvestusi
   
      
         (teatavaks tehtud numbri C(2014) 8926 all)
      
   
   (Ainult lätikeelne tekst on autentne)
   
      (2014/845/EL, Euratom)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist lõiku,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 384 kohaselt võib Läti säilitada selle direktiivi X lisa B osa punktides 2 ja 10 osutatud tehingute suhtes maksuvabastuse oma riigis ühinemiskuupäeval kehtinud tingimuste kohaselt seni, kuni sama maksuvabastust kohaldatakse mõnes 30. aprillil 2004 ühendusse kuulunud liikmesriigis. Kõnealuseid tehinguid tuleb arvesse võtta käibemaksu omavahendite baasi kindlaksmääramisel.
            
         
               (2)
            
            
               Oma 30. aprilli 2014. aasta vastuses komisjoni 14. veebruari 2014. aasta kirjale käibemaksu-omavahendite kontrollimise lihtsustamise kohta (3) taotles Läti komisjonilt luba kasutada eelarveaastatel 2014–2020 direktiivi 2006/112/EÜ X lisa B osa punktides 2 ja 10 osutatud tehingute puhul käibemaksu-omavahendite baasi arvutamisel kindlaid protsendimäärasid vahebaasist. Need protsendimäärad on Lätis aastaid muutumatuna püsinud. Seepärast tuleks Lätil lubada käibemaksu-omavahendite baasi arvutamiseks kasutada kindlaid protsendimäärasid vastavalt komisjoni saadetud kirjale.
            
         
               (3)
            
            
               Läbipaistvuse ja õiguskindluse huvides on asjakohane loa kohaldatavust ajaliselt piirata.
            
         
               (4)
            
            
               Seepärast tuleks komisjoni otsust 2005/817/EÜ, Euratom (4) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsusesse 2005/817/EÜ, Euratom lisatakse järgmised artiklid 1a ja 1b:
   
      „Artikkel 1a
      Erandina käesoleva otsuse artikli 1 lõikest 1 lubatakse Lätil käibemaksu-omavahendite baasi arvutamisel alates 1. jaanuarist 2014 kuni 31. detsembrini 2020 direktiivi 2006/112/EÜ (5) X lisa B osa punktis 2 osutatud tehingute (vabakutselised) puhul kasutada protsendimäära 0,04 % vahebaasist.
      Artikkel 1b
      Erandina käesoleva otsuse artikli 1 lõikest 2 lubatakse Lätil käibemaksu-omavahendite baasi arvutamisel alates 1. jaanuarist 2014 kuni 31. detsembrini 2020 direktiivi 2006/112/EÜ X lisa B osa punktis 10 osutatud tehingute (reisijatevedu) puhul kasutada protsendimäära 0,30 % vahebaasist.
   
   Artikkel 2
   Käesolev otsus on adresseeritud Läti Vabariigile.
   
      Brüssel, 26. november 2014
      
         
            Komisjoni nimel
         
         
            asepresident
         
         Kristalina GEORGIEVA
      
   
   
      (1)  EÜT L 155, 7.6.1989, lk 9.
   
      (2)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Ares(2014)371249
   
      (4)  Komisjoni otsus 2005/817/EÜ, Euratom, 21. november 2005, millega lubatakse Läti Vabariigil kasutada käibemaksu-omavahendite baasi arvutamiseks teatavaid ligikaudseid arvestusi (ELT L 305, 24.11.2005, lk 38).
   
      (5)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).”